Tamɣiwant tamutlayt ur telli ara d tamsarit; teddes s yigrawen n yimdanen yesɛan tikliwin tinmettiyin akked tdelsanin mgaradent, yettbeddilen seg temnaḍt ɣer tayeḍ, d ayen i d-ixedmen amgired deg umawal, deg temsislit.atg. Deg ugraw amsales, ɣas ma yella d ameẓyan, ttilin aṭas n yisufar imutlayen ideg zemren ad mgaraden. Nnig n usmeskel akkin, adduden ɣef tutlayt ttilin d isefran imeqqranen n tikkin ɣer yiwet n Temɣiwant tamutlayt, ɣef wanect-a, LABOV, iglem-itt-id am ugraw n yimsiwal i tezdi tegruma n wadduden inmettiyen ɣef tutlayt.3 Ihi nezmer ad nesbadu tamɣiwent tamutlayt am tegruma n yimsiwal yessemrasen yiwet n tutlayt arnu tezdi-ten yiwet n tmuɣli fell-as.